*A rendelet tervezet elfogadásához*

*a Mötv. 50. §-a alapján* ***minősített többség szükséges****,*

*az előterjesztés* ***nyilvános ülésen tárgyalható****!*

*208. számú előterjesztés*

Bátaszék Város Önkormányzata Képviselő-testületének 2019. november 27-én,

16 órakor megtartandó ülésére

***A gyermekétkeztetés intézményi térítési díjainak megállapítása***

|  |
| --- |
| **Előterjesztő:** Kondriczné dr. Varga Erzsébet jegyző  **Készítette**: Kondriczné dr. Varga Erzsébet jegyző  **Törvényességi ellenőrzést végezte:** dr. Köbli Kata aljegyző    **Tárgyalja:**  PG Bizottság: 2019. 11. 26.  Szociális Bizottság: 2019. 11. 26. |

***Tisztelt Képviselő-testület!***

A gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 29. §-a alapján, ha önkormányzati társulás gyermekjóléti, gyermekvédelmi ellátást nyújt, akkor a társulási megállapodásban megjelölt székhely szerinti települési önkormányzat - a társulási megállapodásban meghatározottak szerint - a nyújtott ellátásokról, azok igénybevételéről és a fizetendő térítési díjakról rendeletet alkot. A hatályos társulási megállapodás III./3.2. pontjában foglaltak alapján Bátaszékre, Alsónánára és Alsónyékre vonatkozóan Bátaszék Város Önkormányzatának Képviselő-testülete alkot a gyermekjóléti alapellátás keretében biztosított gyermekek napközbeni ellátásáért fizetendő térítési díjakról rendeletet, míg Pörbölyre vonatkozóan a község képviselő-testülete. Ha a Gyvt. eltérően nem rendelkezik, úgy a gyermekétkeztetésért térítési díjat kell fizetni.

Az előző évekhez hasonlóan ez évben is szükség van a gyermekétkeztetés térítési díjainak (a továbbiakban: intézményi térítési díj) a felülvizsgálatára. A Gyvt. 151. § (3) bekezdése szerint ***”A gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege.”***.

A fenti előírásoknak megfelelően az élelmezést nyújtó Bátaszéki Mikrotérségi Óvoda, Bölcsőde és Konyha élelmezésvezetője felülvizsgálta a jelenlegi gyermekétkeztetés térítési díjait, a közétkeztetésre vonatkozó táplálkozás-egészségügyi előírásokról szóló 37/2014.(IV.30) EMMI rendelet alapján. E rendelet a közétkeztetési szolgáltatást nyújtó szervekre vonatkozóan tartalmaz kötelező előírásokat.

2017. szeptember 1. napjától – az intézmény javaslatára – a képviselő- testület döntése alapján az alábbi áremelés került végrehajtásra:

1. bölcsődés + 4,27 %
2. óvodás + 3,96 %
3. napközis ált. iskolai tanuló + 3,87 %
4. csak ebédelő ált. isk. tanuló + 4,12 %
5. gimnáziumi tanuló + 4,26 %
6. felnőtt + 4,26 %

2019. júniusában tárgyalta a képviselő- testület utoljára az élelmezésvezető áremelési javaslatát. Az élelmezésvezető tájékoztatása szerint a 2018-as és 2019-es beszerzési eljárás eredményeként megkötött szerződésekben szereplő nyersanyag árak közti eltérés az összes termékcsoportot tekintve 6,12 %-os ár növekedést mutatott, így a díjak közel 10%-os emelését javasolta 2019. szeptember 1. napjától. A Képviselő- testület a felnőtt étkezés térítési díját 2019. szeptember 1.-jétől 508 Ft/fő/nap+ ÁFA összegről 528 Ft/fő/nap+ ÁFA összegre megemelte, míg a többi térítési díjat változatlanul hagyta.

Így az intézményi térítési díj összegének alakulása a jelenleg hatályos rendeletben:

|  |  |
| --- | --- |
|  | **Térítési díj összege 2017. szeptember 1-től** |
| ellátási körzetbe tartozó bölcsődés  (reggeli-tízórai-ebéd uzsonna) | ***281 Ft/fő/nap + ÁFA*** |
| óvoda  (tízórai-ebéd-uzsonna) | ***328 Ft/fő/nap + ÁFA*** |
| bölcsőde, óvoda diétás ebéd | ***243 Ft/fő/nap +ÁFA*** |
| ált. iskolai tanuló  (tízórai-ebéd-uzsonna) | ***413 Ft/fő/nap + ÁFA*** |
| általános iskolai tanuló (ebéd,diétás ebéd) | ***243 Ft/fő/nap + ÁFA*** |
| gimnáziumi tanuló (ebéd,diétás ebéd) | ***282 Ft/fő/nap + ÁFA*** |
| felnőtt ebéd, diétás ebéd | ***528 Ft/fő/nap + ÁFA*** |

Az élelmezésvezető megküldte a 2020. január 1-jétől bevezetendő áremelési javaslatát, mely az alábbi:

|  |  |  |
| --- | --- | --- |
|  | **Térítési díj összege jelenleg** | **Térítési díj élelmezésvezető által javasolt összege 2020. január 1-től** |
| ellátási körzetbe tartozó bölcsődés  (reggeli-tízórai-ebéd uzsonna) | *281 Ft/fő/nap + ÁFA* | ***311 Ft/fő/nap + ÁFA*** |
| óvoda  (tízórai-ebéd-uzsonna) | *328 Ft/fő/nap + ÁFA* | ***362 Ft/fő/nap + ÁFA*** |
| bölcsőde, óvoda diétás ebéd | *243 Ft/fő/nap +ÁFA* | ***274 Ft/fő/nap +ÁFA*** |
| ált. iskolai tanuló  (tízórai-ebéd-uzsonna) | *413 Ft/fő/nap + ÁFA* | ***456 Ft/fő/nap + ÁFA*** |
| általános iskolai tanuló (ebéd,diétás ebéd) | *243 Ft/fő/nap + ÁFA* | ***274 Ft/fő/nap + ÁFA*** |
| gimnáziumi tanuló (ebéd,diétás ebéd) | *282 Ft/fő/nap + ÁFA* | ***318 Ft/fő/nap + ÁFA*** |
| felnőtt ebéd, diétás ebéd | *528 Ft/fő/nap + ÁFA* | ***604 Ft/fő/nap+ ÁFA*** |

Az élelmezésvezető javaslatát és a nyersanyag beszerzés adatait figyelembe véve javasoljuk, hogy az önkormányzat az élelmezésvezető javaslatának megfelelő térítési díj emelést hajtson végre.

A Magyarország gazdasági stabilitásáról szóló 2011. évi CXCIV. törvény 32. §-a értelmében fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály kihirdetése és hatálybalépése között legalább 30 napnak el kell telnie.

Fentiekre tekintettel javasoljuk a díj emelését tartalmazó rendelet 2020. január 1. napján történő hatályba léptetését.

A jogalkotásról szóló 2010. évi CXXX. törvény  5. § (5) bekezdése szerint:

*„(5) Ha a felhatalmazás jogosultja a helyi önkormányzat képviselő-testülete, társulás esetén - ha a társulási megállapodásban meghatározott feladat- és hatáskör a felhatalmazás tárgyának szabályozására kiterjed - az önkormányzati rendelet megalkotására a társulási megállapodásban kijelölt, ennek hiányában a társulás székhelye szerinti helyi önkormányzat képviselő-testülete jogosult.* ***Az önkormányzati rendelet megalkotásához a társulásban részt vevő helyi önkormányzat képviselő-testületének hozzájárulása szükséges.”***

Fenti jogszabályhelynek megfelelően Alsónána és Alsónyék Községek Képviselő- testületeinek hozzájárulását megkértük.

Mindezek figyelembe vételével javasoljuk az alábbi rendelet-tervezet elfogadását.

***HATÁSVIZSGÁLAT***

**a helyi gyermekvédelmi ellátásokról szóló 2/2010. (II. 01.) önkormányzati rendelet módosításáról szóló rendelet-tervezethez**

A rendelet megalkotására a térítési díjak felülvizsgálata okán kerül sor.

**Részletes indokolás:**

1. §-hoz: A mellékletek cseréjével a térítési díjak emelésére kerül sor.

2. §-hoz: Hatályba léptető rendelkezést tartalmaz.

**Társadalmi hatása:** nincs

**Gazdasági hatása:** a Konyhának többlet bevétele keletkezik

**Költségvetési hatása:** a térítési díjak emelésével az önkormányzatnak a továbbiakban nem kell saját forrást fordítani az étkeztetésre

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** önkéntes

**A jogalkotás elmaradásának következményei:** az önkormányzatnak kell a szükséges többletforrást a továbbiakban is biztosítani

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség.

**Véleményeztetés:** nincs

BÁTASZÉK Város Önkormányzata Képviselő-testületének

/2019. (………...) önkormányzati r e n d e l e t - tervezete

**a helyi gyermekvédelmi ellátásokról szóló 2/2010. (II. 01.) önkormányzati rendelet módosításáról**

Bátaszék Város Önkormányzatának Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 151. § (2f) bekezdésében kapott felhatalmazás alapján, a Magyarország Alaptörvénye 32. cikk. (1) bekezdés a) pontjában meghatározott feladatkörében eljárva a következőket rendeli el:

1. **§** A helyi gyermekvédelmi ellátásokról szóló 2/2010. (II. 01.) önkormányzati rendelet (továbbiakban: Rendelet) melléklete helyébe jelen rendelet 1. melléklete lép.

**2. §** E rendelet *2020. január 1-jén* lép hatályba.

***B á t a s z é k* ,** 2019. november 27.

**Dr. Bozsolik Róbert Kondriczné dr. Varga Erzsébet**

polgármester  jegyző

A rendelet 2019. november ….-án kihirdetve!

Kondriczné dr. Varga Erzsébet

jegyző

*1. melléklet* *a /2019.(..)önkormányzati rendelethez*

**a gyermekétkeztetés intézményi térítési díjai**

|  |  |
| --- | --- |
|  | **Térítési díj összege** |
| ellátási körzetbe tartozó bölcsődés  (reggeli-tízórai-ebéd uzsonna) | ***311* Ft/fő/nap + ÁFA** |
| óvoda  (tízórai-ebéd-uzsonna) | ***362* Ft/fő/nap + ÁFA** |
| bölcsőde, óvoda diétás ebéd | ***274* Ft/fő/nap +ÁFA** |
| ált. iskolai tanuló  (tízórai-ebéd-uzsonna) | ***456* Ft/fő/nap + ÁFA** |
| általános iskolai tanuló (ebéd,diétás ebéd) | ***274* Ft/fő/nap + ÁFA** |
| gimnáziumi tanuló (ebéd,diétás ebéd) | ***318* Ft/fő/nap + ÁFA** |
| felnőtt ebéd, diétás ebéd | ***604 Ft/fő/nap + ÁFA*** |